பலேடியம் ஈரார்சினைடு

பலேடியம் ஈரார்சினைடு (Palladium diarsenide) என்பது PdAs2 என்ற  மூலக்கூற்று வாய்ப்பாட்டால் விவரிக்கப்படும் ஒரு கனிமச் சேர்மமாகும். பலேடியத்தின் அறியப்பட்டுள்ள ஆர்சினைடு உப்புகளில் இதுவும் ஒன்றாகும். பலேடியம் டை ஆர்சினைடு என்ற பெயராலும் இச்சேர்மம் அறியப்படுகிறது.

தயாரிப்பு
பலேடியமும் ஆர்சனிக்கும் சேர்ந்து வினைபுரிவதால் பலேடியம் ஈரார்சினைடு உருவாகிறது.:
Pd + 2 As -> PdAs2

பலேடியத்துடன் காலியம் ஆர்சனைடு சேர்மத்தைச் சேர்த்து 350~800 °செல்சியசு வெப்பநிலையில்  வினைபுரியச் செய்யும் போதும் ​​பலேடியம் ஈரார்சினைடு உருவாகும்:

 3 Pd + 2 GaAs -> 2 PdGa + PdAs2 .

பலேடியம் ஈரார்சினைடு a = 5.983 Å. என்ற அணிக்கோவை அளவுரு கொண்ட கனசதுரப் படிகமாகும்.

மேற்கோள்கள்

பகுப்பு:பலேடியம் சேர்மங்கள்
பகுப்பு:ஆர்சினைடுகள்